HHhH Мозъкът на Химлер се нарича Хайдрих, Лоран Бине, Парадокс, 2018 - Български книжици
HHhH Мозъкът на Химлер се нарича Хайдрих
Преводач: Надежда Илиева, Добромир Дончев
ISBN: 9789545531521
меки корици, 444 стр.
Награда „Гонкур за първи роман", 2010 г. и Награда на читателите на пош изданията, 2011 г.
HHhH, Himmlers Him heifit Heydrich (Мозъкът на Химлер се нарича Хайдрих) е прозвище, дадено от Херман Гьоринг на обергрупенфюрера от СС Райнхард Хайдрих и зад този акроним стоят едни от най-зловещите личности, факти и събития от времето на Третия райх.
Романът разказва автентичната история на операция „Антропоид", покушението над „най-опасния човек в Третия райх", планирал Окончателното решение, организирал айнзацгрупите в Източна Европа, дясна ръка на Химлер в СС и по онова време протектор на Бохемия и Моравия, както и президент на Интерпол.
Лоран Бине неслучайно е сравняван от критиката с Джонатан Лител и то не толкова заради припокриващата се тема на "HHhH" и "Доброжелателните", колкото заради мощно заявения интерес към нея от представители на т.нар. разглезено поколение - това от края на 60-те години, което може да интерпретира историческите събития само по документи.
Успехът на книгата не се дължи на художествената интерпретация на историческите факти. Тя е предизвикателна и впечатляваща именно с маниера си на разказване, а авторът - станал герой в собствената си история - от първата до последната страница си задава въпроса - как трябва да се разказва Историята?